Speletjies: LEGO Uitdagings |
algoagemeenskapskerk / 29/06/2018
LEGO bly 'n immergewilde aktiwiteit by kinders, ek kan amper sê vir klein en groot. As jou kinders nie LEGO het nie, kan gewone blokkies ook vir hierdie uitdagings gebruik word.
Die volgende aktiwiteite kan as speletjie voor 'n les of as ysbreker vir die toepassing van 'n les gebruik word. Dis ook 'n lekker aktiwiteit vir jou eie kinders vir wanneer hulle verveeld is.
Die volgende LEGO uitdagings het ons bietjie-bietjie by verskeie webtuistes geleen en na Afrikaans vertaal vir ons eie kinders. Ons het ook 'n paar 'blank' gelos as jy dalk van jou eie wil byvoeg.
Lego – Challenge
Hier is so paar ekstra idees wat jy op die 'blank' kaartjies kan skryf: Bou 'n… blommetjie; strandbal; dinosaurus; patroon; boom; onderstebo huis; piramide; sleutel; pen; koek; kar; hartjie; stoel; bril; tafel; glas uit LEGO. Bou iets wat met die letter "P"…. begin uit LEGO. Bou iets wat kan vlieg uit LEGO.
Portable LEGO Kit:
Die volgende LEGO speletjie kan op verskeie maniere gebruik en gespeel word. Die idee is dat jy 'n paar LEGO blokkies en uitdaging-kaartjies in 'n houertjie sit en saamneem vir wanneer julle in die kar is of êrens sit en wag. Daar is kaartjies in wit en swart wat jy self kan inkleur, en dan is daar wat reeds in kleur is – kyk daarna en kyk wat vir jou werk. Hier is voorbeelde van hoe dit lyk.